35. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΚΟΙΝ. ΠΡΟΝΟΙΑΣ Αριθ. Γ6α/οίκ. 7733 της 3/14 Ιουν. 1967 (ΦΕΚ Β' 393) Περί συνθέσεως των Διοικητικών Συμβουλίων των Νοσηλευτικών ιδρυμάτων Ν.Δ. 2592/1953. Έχοντες υπ' όψει τις διατάξεις της παρ. 3 του άρθρ. 1 του υπ' αριθ. 19/1967 Α. Νόμου "περί τροποποιήσεως, συμπληρώσεως κλπ. του Α.Ν. υπ' αριθ. 4/1967" περί αποκαταστάσεως ευρυθμίας εις την λειτουργίαν των Δημοσίων Υπαλλήλων, Ν.Π.Δ.Δ. κλπ." (ΦΕΚ 85/1967), αποφασίζομεν: Τα Διοικητικά Συμβούλια των Νοσηλευτικών Ιδρυμάτων των υπαγομένων εις τας διατάξεις του Ν.Δ. 2592/1953, συντίθενται εξ 7 μελών προκειμένου περί των λειτουργούντων εις Αθήνας και Πειραιά και εκ 5 μελών, προκειμένου περί των λοιπών Ιδρυμάτων. Των εν Αθήναις και Πειραιεί Ιδρυμάτων, συγκροτούνται εξ ενός ανωτάτου Κρατικού λειτουργού εν ενεργεία ή συνταξιούχου (δικαστικού, δημοσίου υπαλλήλου ή στρατιωτικού) ως Προέδρου, 3 μονίμων πολιτικών δημοσίων υπαλλήλων βαθμού 4ου και άνω και εκ 3 επιλέκτων μελών, διακριθέντων δια την κοινωνικήν των δράσιν. Των λοιπών Νοσηλευτικών Ιδρυμάτων, συγκροτούνται εξ ενός ανωτάτου ή ανωτέρου Κρατικού λειτουργού εν ενεργεία ή συνταξιούχου (δικαστικού, δημοσίου υπαλλήλου ή στρατιωτικού) ως Προέδρου, 3 μονίμων πολιτικών δημοσίων υπαλλήλων βαθμού 6ου και άνω και εξ ενός επιλέκτου μέλους, διακριθέντος δια την κοινωνικήν του δράσιν. Ειδικαί διατάξεις διέπουσαι την σύνθεσιν των Διοικητικών Συμβουλίων ωρισμένων Νοσηλευτικών Ιδρυμάτων, ουχί πάντως πέραν των 7 μελών, παραμένουν εν ισχύϊ. Εις αμφότερα, κατά τα άνω, Συμβούλια, διορίζεται ως Κυβερνητικός Επίτροπος, ο Προϊστάμενος του οικείου Υγειονομικού Κέντρου ή ο νόμιμος αυτού αναπληρωτής ή ανώτατος ή ανώτερος υπάλληλος του Υπουργείου Κοινωνικής Προνοίας προκειμένου περί των εν Αθήναις και Πειραιεί Νοσηλευτικών Ιδρυμάτων. Τούτ' αυτό, πλην της θέσεως του Κυβερνητικού Επιτρόπου, ισχύει και προκειμένου περί Δ.Σ. ή Εφορειών Σχολών Επισκεπτριών Αδελφών Νοσοκόμων κλπ. εποπτευομένων υπό του Υπουργείου Κοιν. Προνοίας, εφ' όσον δια της παρούσης δεν αυξάνεται ο, υπό των κειμένων διατάξεων, αριθμός των προβλεπομένων δι' έκαστον τούτων μελών, άλλως περιορίζεται ο αριθμός των επιλέκτων μελών. Βλ. ήδη Ν.Δ. 1380/1973 (κατωτ. αριθ. 38). Σελ. 134(δ) Τεύχος 486 - Σελ. 126 